צמוקי מינסק

מינסק (בבלארוסית: «Мінск», בעבר "צמוקי מינסק", Цмокі-Мінск) הוא מועדון כדורסל בלארוסי מהעיר מינסק, שהוקם ב-2006. בעונת 2010/2011 הצטרף המועדון לליגה המאוחדת של VTB והתמודד בה עד 2024. עד 2012 נקרא בשם "מינסק-2006". מינסק, אחת הקבוצות המובילות בבלארוס והקבוצה המעוטרת ביותר במדינה, זכתה ב-16 תוארי אליפות לאומיים בשנים 2009 עד 2024. בנוסף היא זכתה 14 פעמים בגביע בלארוס בשנים 2009 עד 2022.

הספונסר הראשי של הקבוצה הוא חברת הרכבות הבלארוסית.

שמות הקבוצה
 2006—2012 — מינסק-2006
 2012—2022 — צמוקי מינסק
 2022— — מינסק
 היסטוריה 
הקבוצה הוקמה בשם "מינסק-2006" בשנת 2006. בשנת 2006/2007 הקבוצה החלה להשתתף באליפות הליגה הבלארוסית. כבר בעונת הבכורה המועדון העפיל לשלב חצי גמר פלייאוף הליגה והפסיד רק לקבוצת "ויטאליור", שמאוחר יותר הוכתרה לאלופת בלארוס. בעונת 2007/2008 "מינסק" שוב העפילה לחצי הגמר, הפעם הפסידה לקבוצת OSAA אוסיפוביצ'י. הקבוצה סיימה לבסוף במקום הרביעי לאחר שהפסידה במשחק על המקום השלישי למועדון "גרודנו-93". בעונה ההיא בוצע שינוי קיצוני בהרכב. בהרכב הקבוצה הבלארוסית שיחקו כדורסלנים אמריקאים כדוגמת: דנטה סטיגרס ותומאס בלאנט.

בעונת 2008/2009 הקבוצה בהדרכת המאמן אנדריי קריבונוס זכתה בפעם הראשונה באליפות בלארוס. עונת 2009/2010, הייתה אחת המוצלחות בתולדות הקבוצה עם רצף של ניצחונות עד לזכייה באליפות השנייה בתולדותיה ובהמשך גם זכתה בגביע הבלארוסי. בנוסף, בעונת 2009/2010, "מינסק-2006" התמודדה ביורוצ'אלנג' והייתה לקבוצה הבלארוסית הראשונה זה שנים רבות שהשתתפה תחרויות אירופיות. ברם, לא הצליחה להעפיל משלב הבתים של הטורניר.

בעונת 2010/2011 "מינסק" זכתה שוב באליפות בלארוס. בעונה זו המועדון גם התחיל לשחק בליגה המאוחדת של VTB. ב-14 בספטמבר 2012 המועדון שינה את שמו ל-"צמוקי מינסק". לפי המיתולוגיה הבלארוסית "צמוקום" הוא שמו של נחש שהביא כסף לאדונו והפרה את שדותיו. המועדון שב וזכה באליפות הבלארוסית עוד 3 פעמים רצופות והפך לאחד ממועדוני הכדורסל המעוטרים בבלארוס. בעונת 2019/2020 הקבוצה העפילה לרבע גמר היורופקאפ.

באוגוסט 2022 הקבוצה שינתה את שמה ל"מינסק", במסגרת מיתוג מחדש. ביוני 2024, הודיעה על הפסקת השתתפותה בליגת VTB.
 הישגים לפי עונה 

 עונה ליגה דירוג ליגה מיקום בעונה הסדירה מיקום בפלייאוף ליגת VTB מפעלים אירופיים מאמן הקבוצה 2006/07 ליגת העל 1 4 4 לא השתתפה לא השתתפה אלכסנדר פופקוב 2007/08 ליגת העל 1 2 4 לא השתתפה לא השתתפה איגור קורניינקוב 2008/09 ליגת העל 1 1אלופה לא השתתפה לא השתתפה אנדריי קוריבונוס 2009/10 ליגת העל 1 1אלופה לא השתתפה שלב הבתים ביורוצ'אלנג'  אנדריי קריבונוס 2010/11 ליגת העל 1 1אלופה שלב הבתים בליגת VTB מוקדמות היורוצ'אלנג'  אנדריי קריבונוס 2011/12 ליגת העל 1 1אלופה 9 בליגת VTB שלב הבתים ביורוצ'אלנג'  אנדריי קריבונוס 2012/13 ליגת העל 1אלופה 9 בליגת VTB טופ 16 ביורוצ'אלנג' אנדריי קריבונוס 2013/14 ליגת העל 1אלופה 9 בליגת VTB רבע גמר היורוצ'אלנג' דונלדאס קייריס   אנדריי קריבונוס 2014/15 ליגת העל 1אלופה 15 בליגת VTB שלב הבתים ביורוצ'אלנג' אנדריי קריבונוס   איגור גרישצ'וק 2015/16 ליגת העל 1אלופה 12 בליגת VTB שלב הבתים השני ביורופקאפ איגור גרישצ'וק 2016/17 ליגת העל 1אלופה 12 בליגת VTB שלב הבתים השני ביורופקאפ איגור גרישצ'וק  אלכסנדר קרוטיקוב 2017/18 ליגת העל 1אלופה 9 בליגת VTBטופ 16 ביורופקאפאלכסנדר קרוטיקוב 2018/19 ליגת העל 1אלופה 14 בליגת VTB מוקדמות ליגת האלופות בכדורסלשלב הבתים הראשון ביורופקאפאלכסנדר קרוטיקוב   רוסטיסלב ורגון 2019/20 ליגת העל 1אלופה הליגה הופסקה בשל הקורונה רבע גמר היורופקאפ  רוסטיסלב ורגון   אנדריי קריבונוס

 קבוצת מילואים
קבוצת המילואים של צמוקי מינסק הייתה צמוקי מינסק ב', המתמודדת אף היא בליגת העל הבלארוסית בכדורסל ובליגה הבלטית. הישגי השיא שלה הם סגנות אלופת בלארוס בעונות 2011/2012, 2013/2014 וזכייה באליפות ליגת המשנה בכדורסל בעונות 2007/2008, 2009/2010. בעונת 2022 הפכה למינסק ב'.

 תארים 
 אליפות בלארוס
 זכייה (16): 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024
 הגביע הבלארוסי:
 זכייה (14): 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022

 קישורים חיצוניים 



 צמוקי מינסק באתר האינטרנט של ליגת VTB

הערות שוליים

קטגוריה:קבוצות כדורסל בלארוסיות
קטגוריה:מינסק: מועדוני ספורט